Hewige donderstorms oor Gauteng verwag | Maroela Media
Dakke van 'n woonstelgebou in Claremont, Pretoria, is in November verlede jaar deur 'n storm beskadig. Foto: Suburban Control Center via Reënval SA (Twitter)
Die Suid-Afrikaanse Weerdiens waarsku inwoners van Gauteng, die Vrystaat en Noordwes teen hewige donderstorms wat na verwagting met swaar neerslae, verwoestende winde en hael gepaard sal gaan en wat Dinsdag van die middag tot kort voor middernag sal duur.
Die aankondiging is gedoen terwyl die naweek se hoë temperature voortgeduur het met 'n maksimum van 32 °C in Johannesburg en 33 °C in Pretoria. In Bloemfontein sal die kwik na verwagting tot 38 °C styg en in Klerksdorp tot 37 °C.
Volgens die weerdiens moet motoriste versigtig bestuur terwyl dié wat nie dringend moet uitgaan nie, liewer tuis moet bly.
Kgoloselo Mahlangu, weervoorspeller, het Dinsdagmiddag 15:00 aan Maroela Media gesê die storms word eers laatmiddag of vroegaand verwag. Sy kan nie sê of dit wel sal hael nie, want "'n mens kan nie vooraf weet presies wat 'n storm sal inhou nie".
Ons in Rustenburg is alreeds gisteraand vanaf 23:00 uitmekaar uitgeslaan deur die weerlig. Tot 'n Eskom Transformer is deur die weerlig raakgeslaan en het gebrand. Die HELE Rustenburg was vir etlike ure in die donker gewees.
Centurion was ook gisteraand sonder krag. Maar ten minste breek die storms die hitte!
Ons het gister (Maandag 14 Jan 19) 'n erge storm hier in Alberton -Johannesburg omgewing gehad, ek was lanklaas so bang…Dit was skrikwekkend met die weerlig kettings en donderslae terwyl die reën so hard en aanhoudend geval het, met hael tussen in, dat die geute en afvoere heeltemal oorstroom was, selfs ons rotstuin wat voorheen 'n visdam was het oorstroom …
Capital Park, Pretoria, ons hoor die dreunings en sien die die weerlig in die verte. Nie 'n druppel water nie. Selfs die diere het op hulle veilige plekkies kom lê. Ons was heeltemal reg vir die reën, maar helaas, net beloftes. Hopelik vanaand?